ผมรู้สึกไม่สบาย ข้อเท้า มาเป็นเวลานานมาก จึงอยากปรึกษาอาการปวดขอเท้าของผมมันจะรู้สึกปวดเมื่อยข้อเท้าเวลานั่งนานๆปวดเมื่อยแบบนี้เป็นเวลาหลายปีผมจะต้องนั่งกดข้อเท้าหรือบีบให้มันรู้สึกดีขึ้นกระดูกข้อเท้าผมเคยร้าวจากอุบัติเหตุทางรถยนต์ ตั้วแต่สมัย ม.ต้นแต่อาการมันก็ไม่ได้ปวดหรือบวมขึ้น แต่มันทำให้ไม่สบายข้อเท้า รู้สึกรำคาญเวลานั่งทำงานผมอยากทราบว่ามันจะเกิดผลเสียในอนาคตหรือปล่าวครับ
สวัสดีค่ะ การวินิจฉัยที่เป็นไปได้-ปวดกล้ามเนื้อบริเวณข้อเท้า อาจเกิดจากการใช้งานหรือการกดทับเป็นเวลานาน-ปวดจากเส้นเอ็นรอบข้อเท้าอักเสบจากการใช้งาน-ปวดจากข้ออักเสบ เช่นข้ออักเสบ เก๊าท์ หรือรูมาตอยด์-ปวดจากกระดูกหักหรือร้าว มักเป็นอาการปวดมาก ขยับไม่ได้ หากกระดูกข้อเท้าร้าวมานานหลายปีแล้ว น่าจะไม่ใช่สาเหตุที่ทำให้ปวดมากขึ้นมาอีกการดูแลตัวเองเบื้องต้น งดการใช้งานข้อที่ปวด งดลงน้ำหนัก ฝึกยืดเหยียดกล้ามเนื้อได้ ไม่นั่งทับข้อเท้านานๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้หากข้อยังปวดบวมมาก มีข้อ บวม แดง ร้อน มีไข้ หรือปวดหลายๆข้อพร้อมกันทีเดียว ควรไปพบแพทย์ ฟังจากอาการเบื้องต้นตอนนี้ยังไม่ได้มีผลเสียอะไรในอนาคตนะคะ น่าจะเป็นกลุ่มกล้ามเนื้อหรือเส้นเอ็นอักเสบซึ่งยังไม่มีอันตราย แต่ให้สังเกตอาการดังกล่าวไป